Oulun torille siirrettyä turvapaikanhakijoiden mielenosoitustelttaa kohtaan on hyökätty perjantai aamuyöllä.

Oulun poliisin mukaan turvapaikanhakijoiden telttaan on heitetty kello 04.30 pullo, joka on sisältänyt nestettä. Nestettä roiskui teltan päälle.

– Emme ole vielä ehtineet teknisiä tutkimuksia siitä, mitä pullon sisältämä neste oli, kertoo rikoskomisario Nina Similä.

Kuvakaappaus Refugee Hospitality Club -Facebook sivulta. Yle

Roiskuminen ei aiheuttanut tulipaloa telttaan. Teltassa oli tapahtumien aikaan kolme henkilöä.

Paikalta on poistunut valkoinen vanhanmallinen henkilöauto. Tässä vaiheessa ei ole tietoa, onko pullo heitetty liikkuvasta autosta vai onko pullo käyty heittämässä ja vasta sen jälkeen paettu paikalta autolla.